kardosdrur/scandi-wiki huggingface dataset:
Biland

Biland anvendtes i 1800-tallet og begyndelsen af 1900-tallet i reglen for at betegne sådanne dele af en stat, som kun stod i en løsere forbindelse med hovedlandet, idet de 
ikke var repræsenterede i dettes parlamentariske forsamling og 
ikke indordnede under den for hovedlandet gældende almindelige retsforfatning. 
Udtrykket, der nærmest svarer til fransk dépendance, har i øvrigt ikke nogen bestemt juridisk betydning. 

I Danmark (og formentlig under indflydelse herfra i Norge) har det særlig været anvendt om Færøerne, Island og Grønland, men det forekom kun forholdsvis sjældent i officielle aktstykker og blev for eksempel ikke benyttet i loven om Islands forfatningsmæssige stilling i riget.

Ordet er sammensat af forleddet "bi-", der betyder noget mindre betydningsfuldt (her henvisende til den mindre stærke tilknytning til Danmark), og "land" i betydningen "landområde". Ordet anvendes altid ved siden af og som markering af forskellen i forhold til egentlige kolonier.

Ordets oprindelse er uklar. Muligvis skal ordets brug ses i lyset af, at de omtalte områder blev tilknyttet til Danmark via deres tidligere tilknytning til Norge. Senere har man så lagt vægt på, at de (dengang) ikke var repræsenteret i den danske rigsdag.

Eksterne henvisninger 

Ordbog over det danske Sprog, opslag: biland
Salmonsens Konversations-Leksikon, opslag: Biland
R. Hammer: "Søopmaalinger under Island og Færøerne" (Geografisk Tidsskrift, Bind 16; 1901)
Th. A. Müller (bogomtale): "Nordens Låroböcker i Historia. Omsesidig granskning verkstålld av Foreningarna Nordens facknåmnder. Föreningarna Nordens historiska publikationer I. Helsingfors 1937" (Historisk Tidsskrift, 10. række, Bind 4; 1937)
C. Normann: "En Rejse langs Grønlands Østkyst i Aaret 1777" (Geografisk Tidsskrift, Bind 2; 1878)
Carl Ryberg: "Om Erhvervs- og Befolknings-Forholdene i Grønland" (Geografisk Tidsskrift, Bind 12; 1893)

Noter 

Danske bilande
Dominic Howard

Dominic James Howard (også kendt som Dom) (født 7. december 1977) er en venstrehåndet trommeslager i det engelske alternativ rock-band Muse. Howard begyndte at spille trommer i en alder af 12 år. Inspirationen til at begynde kom da han var til koncert på sin skole hvor der var et jazzband som optrådte. 

Howard er blandt andet kendt for sine sjove live-kostumer og sit transparante trommesæt som han spillede med under Black Holes and Revelations-turnéen.

Eksterne henvisninger 
 Muses officielle hjemmeside 

Trommeslagere fra Storbritannien
Personer fra Stockport
Muse (gruppe)
Rick Astley

Richard Paul "Rick" Astley (født 6. februar 1966, Newton-le-Willows, Lancashire) er en engelsk singer-songwriter, der er bedst kendt for sit hit "Never Gonna Give You Up" fra 1987, som lå nr. 1 i 25 lande.

Efter at være stort set glemt i 1990'erne, kom Astley tilbage i 2001 med albummet Keep It Turned On. I 2007 blev Rick Astley et internetfænomen, da videoen til "Never Gonna Give You Up" blev del af memet "Rickrolling". Astley vandt i kategorien "Best Act Ever" ved MTV Europe Music Awards 2008.

Rick Astleys samlede cd-salg ligger på lige under 40 mio. eksemplarer.

Han er gift med den danske filmproducer Lene Bausager, og de har en datter Emilie født i 1992.

Diskografi 
 Whenever You Need Somebody (1987)
 Hold Me in Your Arms (1988)
 Free (1991)
 Body & Soul (1993)
 Keep It Turned On (2001)
 Portrait (2005)
 50 (2016)
 Beautiful Life (2018)

Referencer

Eksterne henvisninger 

 
 
 

Singer-songwritere fra Storbritannien
Jan Lagermand Lundme

Jan Lagermand Lundme (født 21. januar 1969) er underholdningschef på DR1. Han blev kendt i slutningen af 1980'erne som studievært for ungdoms-tv-programmet Zig-Zag. Senere blev han vært for programmet Børne1eren.

Siden arbejdede han bag skærmen som tilrettelægger, udvikler og redaktionschef. I april 2007 blev han udnævnt til programchef i Metronome Productions.

I januar 2008 vendte han tilbage til DR som underholdningsredaktør, hvor han bl.a. stod bag X Factor. Efter den danske sejr ved det internationale Melodi Grand Prix stod han i spidsen for afholdelsen af Eurovision Song Contest 2014 med titlen Head of Show.

Han er gift med forfatter Tomas Lagermand Lundme.

Noter 

Tv-personligheder fra Danmark
Ansatte i DR
Personer i Kraks Blå Bog
Nexus One

Nexus One er en telefon lavet af Google. Telefonen er en såkaldt smartphone og er lavet i samarbejde med HTC. Telefonen benytter Android 2.1 som styreprogram..

Telefonen er udstyret med en 1GHz cpu af typen Snapdragon QSD 8250 fra Qualcomm, der bygger på ARM arkitekturen.

Som smartphone kan Nexus One vise film, billeder, og har et 5 megapixel kamera, og specielt telefonens navigationsprogram der bygger på Google Maps og kan bruge stemmegenkendelse til at finde destinationerne.

Se også 
 Google Nexus S

Note 

Google
Mobiltelefoner fra HTC
Android-enheder
Hollywood Whore

"Hollywood Whore" er en sang, der er lavet og indspillet i 2008 af Papa Roach på albummet af samme navn.

Efter Hollywood Whore udkom deres hidtil sidste album: Metamorphosis.
Ingen ved om der udkommer flere plader, da trommeslageren Tony Palermo forlod bandet for at få styr på sit liv.
Sangen handler om det mere fattige miljø der også er i Hollywood.

Sange fra 2008
Lærerdag

Lærerdag findes i visse lande og er en dag, hvor lærerene fejres. Det varierer, hvor vidt det er en fridag eller blot en almindelig arbejdsdag.

Efter land

Andre 
I Oman, Syrien, Egypten, Libyen, Qatar, Bahrain, De Forenede Arabiske Emirater, Yemen, Tunesien, Jordan, Saudi-Arabien, Algeriet og Marokko er lærerdag d. 28. februar.

Se også 
 World Teachers' Day d. 5. oktober

Referencer

Eksterne henvisninger 

Dage
Lærere
Hólar

Hólar er et lille samfund í Hjaltadal med omkring 100 beboere beliggende i distriktet Skagafjörður i det nordlige Island, omtrent 379 km fra Reykjavík.

Historie 

Hólar blev grundlagt som et bispedømme i 1106 af biskop Jón Ögmundsson og blev snart det ene af Islands to ledende læresteder. Hólar spillede en ledende rolle i den islandske samfundsudvikling i middelalderen, og var sæde for biskop Gudmund Arasson (1161–1237) under hans kamp med de islandske høvdinge. 

Under biskop Jón Arason (1484–1550) blev Hólar det sidste fæste for den katolske tro på Island under reformationen. Under reformationen gik bispesædet Skálholt over til protestantismen, mens Hólar forblev katolsk. Den religiøse konflikt blev brutalt løst i 1550, da Hólars sidste katolske biskop Jón Arason blev ført til det sydlige Island og blev halshugget på Skálholt sammen med sine to sønner.

Den bedst kendte lutherske biskop ved Hólar var Guðbrandur Þorláksson.

Den første trykkerimaskinen ble introduceret ved Hólar i 1530. Hólars landbrugshøjskole blev grundlagt i 1882. Højskolen blev omdøbt til Hólar universitetshøjskole i 2003.

Eksterne henvisninger 

 Salmonsens Konversationsleksikon, opslag: Hólar
 Háskólinn á Hólum – internetside for Hólars landbrugshøjskole, med Introduction to Hólar  på engelsk

Se også 
 Liste over biskopper ved Hólar

Islands historie
Byer på Island
Christopher Wolstenholme

Christopher Tony Wolstenholme (født 2. december 1978 i Rotherham, England), bedre kendt som Chris Wolstenholme, er bassist og korsanger i det engelske alternative rockband Muse.

Wolstenholme startede med at spille trommer i et post-punk band men skiftede senere til bas da han blev medlem af Rocket Baby Dolls som senere ændrede navn til Muse.

Eksterne henvisninger 

 Muses officielle hjemmeside
 

Musikere fra Storbritannien
Bassister fra Storbritannien
Personer fra Rotherham
Muse (gruppe)
Biskopper ved Hólar

Nedenstående liste over biskoper ved Hólar er den historisk række af katolske og protestantiske biskopper ved Hólar, Island:

Katolske biskopper 

 1106 – 1121: Jón Ögmundsson
 1122 – 1145: Ketill Þorsteinsson
 1147 – 1162: Bjørn Gilsson
 1163 – 1201: Brandur Sæmundsson
 1203 – 1237: Gudmund Arason – Guðmundur góði Arason
 1238 – 1247: Bótólfur
 1247 – 1260: Heinrekur Kársson
 1263 – 1264: Brandur Jónsson
 1267 – 1313: Jörundur Þorsteinsson
 1313 – 1322: Auðunn rauði
 1324 – 1331: Lárentíus Kálfsson
 1332 – 1341: Egill Eyjólfsson
 1342 – 1356: Ormur Ásláksson
 1358 – 1390: Jón skalli Eiríksson
 1391 – 1411: Pétur Nikulásson
 1411 – 1423: Jón Henriksson
 1425 – 1435: Jón Vilhjálmsson
 1435 – 1440: Jón Bloxwich
 1441 – 1441: Róbert Wodbor
 1442 – 1457: Gottskálk Keneksson
 1458 – 1495: Ólafur Rögnvaldsson
 1496 – 1520: Gottskálk grimmi Nikulásson
 1524 – 1550: Jón Arason

Protestantiske biskopper 

 1552 – 1569: Ólafur Hjaltason
 1571 – 1627: Guðbrandur Þorláksson
 1628 – 1656: Þorlákur Skúlason
 1657 – 1684: Gísli Þorláksson
 1684 – 1690: Jón Vigfússon
 1692 – 1696: Einar Þorsteinsson
 1697 – 1710: Björn Þorleifsson
 1711 – 1739: Steinn Jónsson
 1741 – 1745: Ludvig Harboe
 1746 – 1752: Halldór Brynjólfsson
 1755 – 1779: Gísli Magnússon
 1780 – 1781: Jón Teitsson
 1784 – 1787: Árni Þórarinsson
 1789 – 1798: Sigurður Stefánsson

Titulærbiskopper 

 28. juni 1929 – 25. juli 1929: Martino Meulenberg S.M.M. 
 23. februar 1942 – 17. juni 1972: Johánnes Gunnarsson S.M.M. 
 29. august 1975 – 23. marts 1979: Gerhard Schwenzer SS.CC.
 30. juni 1979 – 8. februar 1983: James Anthony Griffin
 25. marts 1983 – 30. august 1990: Lawrence Joyce Kenney
 22. december 1990 – 24. september 1996: Francisco Javier Errázuriz Ossa
 6. november 1998 – 29. august 2003: Mathew Moolakkattu O.S.B.
 7. oktober 2003 – 21. oktober 2003: Stanislas Kazimierz Nagy S.C.J.
 24. februar 2004 – : Stanislaw Budzik

Se også 
 Liste over biskopper ved Skálholt

Islands historie
Holar, Biskopper ved
Lister over personer
Biskopper ved Skálholt

Nedenstående er en liste over biskopper ved Skálholt, som var Islands første bispesæde, oprettet i 1056, og i virke frem til reformationen i 1550, hvor det blev omdannet til et luthersk sæde, som varede frem til 1796 da det blev flyttet til Reykjavík.

Katolske biskopper 

 1056–1080 Ísleifur Gissurarson
 1082–1118 Gissur Ísleifsson
 1118–1133 Þorlákur Runólfsson
 1134–1148 Magnús Einarsson
 1152–1176 Klængur Þorsteinsson
 1178–1193 Þorlákur Helgi Þórhallsson
 1195–1211 Páll Jónsson
 1216–1237 Magnús Gissurarson
 1238–1268 Sigvarð Þéttmarsson (norsk)
 1269–1298 Árni Þorlaksson
 1304–1320 Árni Helgason
 1321–1321 Grímur Skútuson (norsk)
 1322–1339 Jón Halldórsson (norsk)
 1339–1341 Jón Indriðason (norsk)
 1343–1348 Jón Sigurðsson
 1350–1360 Gyrðir Ívarsson (norsk)
 1362–1364 Þórarinn Sigurðsson (norsk)
 1365–1381 Oddgeir Þorsteinsson (norsk)
 1382–1391 Mikael (dansk)
 1391–1405 Vilchin Hinriksson (dansk)
 1406–1413 Jón (norsk)
 1413–1426 Árni Ólafsson
 1426–1433 Jón Gerreksson (dansk)
 1435–1437 Jón Vilhjálmsson Craxton (engelsk)
 1437–1447 Gozewijn Comhaer (hollandsk)
 1448–1462 Marcellus (tysk)
 1462–1465 Jón Stefánsson Krabbe (dansk)
 1466–1475 Sveinn spaki Pétursson
 1477–1490 Magnús Eyjólfsson
 1491–1518 Stefán Jónsson
 1521–1541 Ögmundur Pálsson

Lutherske biskopper 

 1540–1548 Gissur Einarsson
 1549–1557 Marteinn Einarsson
 1558–1587 Gísli Jónsson
 1589–1630 Oddur Einarsson
 1632–1638 Gísli Oddsson
 1639–1674 Brynjólfur Sveinsson
 1674–1697 Þórður Þorláksson
 1698–1720 Jón Vídalin
 1722–1743 Jón Árnason
 1744–1745 Ludvig Harboe (dansk)
 1747–1753 Ólafur Gíslason
 1754–1785 Finnur Jónsson
 1785–1796 Hannes Finnsson

Bispedømmet blev sammenslået i 1801 og er i dag en del af bispedømmet på Reykjavik. Der er fortsat en biskop i Skálholt, som i dag er en underbiskop.

Islands historie
Bif Naked

Bif Naked (født Beth Torbert 15. juni 1971 i New Delhi, Indien) er en amerikansk-canadisk rock-singer-songwriter, digter, tegneserietegner og skuespiller.

Eksterne henvisninger 
 

Singer-songwritere fra Canada
Singer-songwritere fra USA
Skuespillere fra USA
Skuespillere fra Canada
LiveContest DK

LiveContest DK (tidligere DM i Rock) er en årlig musikkonkurrence hvor mange upcoming bands deltager.

Arrangementet startede i 1990 som DM i Rock med Rasmus Nøhr som daglig leder frem til 1996. Navnet blev i 2002 ændret til LiveContest DK for at signalere det ikke nødvendigvis behøver være rock.

Deltagere

Referencer 

Musik fra Danmark
Etableret i 1990
Mitsubishi Sigma

Mitsubishi Sigma (type F1) var en øvre mellemklassebil fremstillet af Mitsubishi Motors mellem december 1990 og juli 1996. Modellen var søstermodel til Mitsubishi Diamante, hvor Sigma var en normal sedan mens Diamante var en såkaldt hardtop på amerikansk vis med rammeløse sideruder. En lignende kombination havde tidligere fandtes med Galant E10 og Sapporo E16. Modellerne Sigma og Diamante blev solgt sideløbende med hinanden i Japan. I Nordamerika blev kun Diamante markedsført, og i Europa kun Sigma.

Historie 
I Europa kunne Sigma fra december 1990 udelukkende købes som sedan med to forskellige V6-motorer på 3,0 liter, en med 12 ventiler og 130 kW (177 hk) og en med 24 ventiler og 151 kW (205 hk). Den ene havde 12 ventiler og ydede 130 kW (177 hk), mens den anden havde 24 ventiler og 151 kW (205 hk). Den svage motor blev i en neddroslet version med 107 kW (146 hk) benyttet i Hyundai Sonata fra 1988 til 1998. Tophastigheden lå på ca. .

I juni 1992 fulgte en fra Australien importeret, 4,8 m lang stationcarversion, som dog kun fandtes med 12V-motoren i en til 125 kW (170 hk) neddroslet version. I topversionen var Sigma udstyret med enkelte tekniske finesser som f.eks. en elektronisk justerbar undervogn og firehjulsstyring. Fra 1995 kunne modellen også købes med en laserstyret fartpilot (dog kun i Japan).

Diamante havde som søstermodel til Sigma en række innovative systemer og var derved forud for sin tid:
 En videreudviklet antispinregulering (TCL)
 Firehjulsstyring
 Semiaktiv undervogn (Dynamic ECS)
 GPS-navigationssystem med farveskærm på midterkonsollen
 Head-up-display
 Afstandsafhængig fartpilot/vognbaneholdeassistent med LIDAR og frontkamera (set første gang i 1992 i Debonair)
 Verdens første femtrins automatgearkasse til biler med tværliggende motor og gearkasse, komplet med INVECS-II-softwarelogik og manuel skiftekulisse

Den samme motor blev bl.a. benyttet i Mitsubishi 3000 GT og dennes søstermodel Dodge Stealth, dog med øget effekt ved hjælp af to parallelt sammenkoblede Mitsubishi Heavy Industries (MHI) TD04-9B- (USA og Japan) hhv. TD04-13G- (Europa) turboladere. Motoren ydede der 210 kW (286 hk).

Sigmas hovedkonkurrenter var Honda Legend, Nissan Maxima og Toyota Camry.

Tekniske data

Referencer

Litteratur 
 Mitsubishi Sigma instruktionsbog. Mitsubishi Motors Corporation, 1991. Varenr. MB853360-A/ST103002.
 Mitsubishi 1995 Diamamte instruktionsbog. Mitsubishi Motors Corporation, 1994. Varenr. MSSP-021C-95 (på engelsk).
 Automobil Revue. Katalog 1995 (på tysk og fransk).

Eksterne henvisninger 

Sigma
Øvre mellemklassebiler
Stationcars
Forhjulstrukne biler
Biler introduceret i 1990
Biler fra 1990'erne
Kurt Kristensen

Kurt Kristensen (født 31. marts 1933 i Randers) er en dansk psykolog, der er pioner inden for uddannelse af børn og unge med særlige behov, herunder børn og unge med handicap.

Uddannelse 

Kurt Kristensen blev student (Birkerød Statsskole) i 1952 og tog lærereksamen (Århus Seminarium) i 1956. Han blev uddannet tale- hørepædagog (Århus Taleinstitut) samme år og videreuddannet som skolepsykolog i 1960 (Danmarks Lærerhøjskole). Endelig blev han dr. med. 1972 (Københavns Universitet).

Faglig karriere 
Kurt Kristensens arbejdsliv har  såvel i nationalt regi, som i internationalt regi været koncentreret om børn med særlige behov. Som ledende skolepsykolog i Herning (1958-66) var Kurt Kristensen i 1961 initiativtager til det første undervisningscenter for børn med svære handicap i folkeskolen. Han var desuden initiativtager til og første formand for Den Pædagogiske Central i Herning, senere Amtscentralen for Undervisningsmidler 1963-66.

Kurt Kristensen var derefter forstander for Blindeinstituttet på Refsnæs (1966-72), hvor han medvirkede til, at alle blinde børn med støtte kunne undervises i Folkeskolen. Blandt andet ved at gøre Blindeinstituttet til et center, der kunne give konsulentbistand til alle blinde og svagtseende børn og unge i Danmark. Instituttet hedder i dag Synscenter Refsnæs. 

Fra 1972 til 1983 var han udsendt af Udenrigsministeriet for sammen med hustru Kirsten Kristensen at assistere ved opbygningen af undervisningen for børn og unge med handicap i Tunesien og for at assistere ved oprettelsen af en speciallærerhøjskole i Tunesien for fransk- og arabisktalende.

Som skoledirektør i Hobro Kommune (1977-83) etablerede Kurt Kristensen bl.a. den første ungdomsgarantiordning i Danmark og landets første produktionsskole (Hobro Produktionshøjskole)

I 1983 flyttede Kurt Kristensen til Kenya, hvor han var chefrådgiver (1983-92) ved opbygningen af Kenya Institute of Special Education. Efterfølgende var han chefrådgiver (1992-1998) ved opbygningen af Uganda National Institute of Special Education. Fra 1998-2008 har han været freelance-konsulent i specialpædagogik for en række afrikanske lande.

Han har været konsulent for bl.a. UNESCO, UNICEF og en række Non Governmental Organizations (NGO'er) i spørgsmål om specialundervisning/inkluderende undervisning af børn og unge med særlige behov. Han har modtaget en række priser, bl.a. N.E. Bank-Mikkelsen-Prisen sammen med sin kone Kirsten Kirstensen i november 2011.

Kurt Kristensen flyttede sammen med sin kone Kirsten tilbage til Danmark i 2012.

Kurt Kristensen er optaget i Kraks Blå Bog.

Bibliografi 

Kurt Kristensen har blandt andet udgivet En undersøgelse af tre årgange skolebørn med cerebral parese (disputats 1972). Desuden har han udgivet en lang række artikler og bøger, bl.a. om børn og unge med handicap. Han har sammen med hustru Kirsten Kristensen udgivet to test til undersøgelse af børns sprog. Bogen "Mod til at forandre" indeholder flere detaljer om Kurt Kristensen, bl.a. en detaljeret bibliografi.

Referencer 

Psykologer fra Danmark
Personer i Kraks Blå Bog
Personer fra Randers
Tysk kæmpescheke

Tysk kæmpescheke (også kendt som Stor Papillon) er en fransk kaninrace. Den kan blive omkring 8 kg tung. 

Farven er hvid med sorte aftegninger omkring øjne, ører og snude. 

Desuden har den enkelte sorte pletter og har en sort stribe over ryggen.

Se også 
 Tamkanin
 Vildkanin

Kaninracer
Guardia Civil

Guardia Civil (Civilgarde) lokalt kendt som Benemérita, er en spansk paramilitær politienhed, som blev grundlagt i 1844.

Enheden kan sammenlignes med det franske Gendarmerie nationale og det italienske Carabinieri.

Hovedopgaver 
Guardia Civils opgaver omfatter blandt andet:
 Beskyttelse af kongehuset
 Bomberydning
 Grænsebevogtning
 Kriminalefterforskning
 Kyst- og havnebevogtning
 Narkobekæmpelse
 Personbeskyttelse
 Skattepoliti-opgaver
 Terrorbekæmpelse
 Trafikkontrol
samt andre politimæssige opgaver.

Eksterne henvisninger 
 Officiel hjemmeside 

Politi
Spaniens militær
Etableret i 1844
Adamstown

Adamstown er hovedstaden på den britiske koloni Pitcairn i det sydlige Stillehav. Byen ligger på øens nordlige del – og er i øvrigt den eneste by på øen. Med sine  indbyggere  er byen verdens mindste hovedstad. Flere huse står tomme, men byen har en skole, en sygestue, et forsamlingshus, en kirke, et postkontor, en politistation og et supermarked.

Historie 
Adamstown er opkaldt efter John Adams, der under navnet Alexander Smith var én af bountymytteristerne. Byen voksede frem fra mytteristernes første boplads, da de kom til øen den 20. januar 1790. Byen blev 10. oktober 1970 hovedby i den rekonstruerede britiske kronkoloni Pitcairn and dependencies.

Referencer

Eksterne henvisninger 
 Om Adamstown 

Hovedstæder i Oceanien
Paul Hogan

Paul Hogan (født 8. oktober 1939 i Lightning Ridge, New South Wales, Australien) er en australsk film- og fjernsynsskuespiller.

Han var i slutningen af 1970'erne midtpunkt i The Paul Hogan Show på australsk fjernsyn, og fik en enorm biografsucces med den folkelige komedie Crocodile Dundee (1986; opfølger 1988 og 2001). Senere film, bl.a. Almost an Angel (1990) og Lightning Jack (1994).

Eksterne henvisninger 

 

Skuespillere fra Australien
Komikere fra Australien
Nikola Špirić

Nikola Špirić (født 4. september 1956) er en bosnisk-serbisk politiker som er formand for ministerrådet i Bosnien-Hercegovina som han valgt til den 4. januar 2007.

Den 1. november 2007 fik han sin afsked som formand for ministerrådet ,men blev genansat den 10. december 2007, hvilket blev bekræftet af af formandskabet den 27. december 2007 og af Europa-Parlamentet den 28. december 2007.

Politikere fra Bosnien-Hercegovina
Željko Komšić

Željko Komšić (født 20. januar 1964) er en bosnisk politiker.

Under den bosniske krig, gjorde han tjeneste i hæren, og modtog den gyldne Lilly, som er den højst militære dekoration udstedt af den bosniske regering.

Efter krigen begyndte han på en politisk karriere som medlem af det socialdemokratiske parti i Bosnien-Hercegovina. Han var rådmand i kommunen Novo Sarajevo og i byrådet i Sarajevo, inden han blev valgt til leder af den kommunale regering i Novo Sarajevo i 2000. Han var også viceborgmester i Sarajevo i to år.

Eksterne henvisninger 

Formænd for Bosnien-Hercegovinas præsidentskab
Medlemmer af Bosnien-Hercegovinas præsidentskab
Politikere fra Bosnien-Hercegovina
Personer fra Sarajevo
Angelica Mandy

Angelica Joyce Mandya (født 25. august 1992) er en engelsk skuespiller og model, som der er kendt for at spille rollen som Gabrielle Delacour i filmatiseringen af bøgerne om Harry Potter.

Hun ses første gang som Gabrielle Delacour, i den fjerde film, Harry Potter og Flammernes Pokal fra 2005 og hun spiller rollen igen i den syvende film Harry Potter og Dødsregalierne - del 1.

Hun medvirkede også i filmen Vanity Fair i 2004.

Filmografi 
 Vanity Fair (2004)
 Harry Potter og Flammernes Pokal (2005)

Eksterne kilder/henvisninger 

 

Harry Potter-skuespillere
Skuespillere fra England
Fotomodeller fra England
Perspektivisk forkortning

Perspektivisk forkortning opnåes ved at en flade virker kortere, end den burde være, så det derved ser ud som om, den er set fra siden. Teknikken kan bruges i både figurative og nonfigurative kunstværker.

Forkortning
Ajax Cape Town F.C.

Ajax Cape Town er et fodboldakademi i Sydafrika (Ajax Amsterdam har stiftet det). Den mest kendte spiller, der er kommet fra Ajax Cape Town som blev hentet til Ajax Amsterdam er Steven Pienaar (som kom til Dortmund efter han havde været i Ajax Amsterdam, i dag spiller han i Everton FC).

Fodboldklubber i Sydafrika
Etableret i 1999
Cape Town
Clémence Poésy

Clémence Poésy (født Clémence Guichard 30. oktober 1982 i L'Haÿ-les-Roses) er en fransk skuespiller og model, som bl.a. er kendt for at spille rollen som Fleur Delacour i filmatiseringen af bøgerne om Harry Potter.

Biografi

Barndom og uddannelse 
Hendes mor er fransklærer og hendes far er chef for et teaterensemble. Clémence Poésy optrådte første gang på en scene som 14-årig.

Hun gik i grundskole i Meudon. Hendes scenenavn, Poésy, er hendes mors pigenavn. Hendes søster Maëlle er også skuespiller og teaterinstruktør.

Privatliv 
I 2016, fødte hun en dreng Liam. Den 30. september 2019 bekendtgjorde hun sin anden graviditet.

Filmografi 

 Un homme en colère (1994)
 Les monos (2000)
 Petite sœur (2001)
 Tania Boréalis ou L'étoile d'un été (2001)
 Vanity Fair (2004)
 Olgas Sommer (2002)
 Carnets d'ados - La vie quand même (2003)
 Bienvenue chez les Rozes (2003)
 Gunpowder, Treason & Plot (2004)
 Revelations (2005)
 Harry Potter og Flammernes Pokal (2005)
 Les Amants du Flore (2006)
 Le Grand Meaulnes (2006)
 War and Peace (2007)
 Sans moi (2007)
 Le Dernier gang (2007)
 Blanche (2008)
 In Bruges (2008)
 La Troisième partie du monde (2008)
 Heartless (2009)
 Lullaby for Pi (2009)
 Une pièce montée (2009)
 Gossip Girl sæson 4 (2010)
 127 Hours (2010)
 Harry Potter og Dødsregalierne - del 1 (2010)
 Harry Potter og Dødsregalierne - del 2 (2011)
 Mr. Morgan's last love (2013)
 Tenet (2020)

Kilder

Eksterne henvisninger 

 

Harry Potter-skuespillere
Skuespillere fra Frankrig
Fotomodeller fra Frankrig